
Primer aminok kétszeres foszforilezésenek vizsgálata

     Kutatócsoportunkban korábban már foglalkoztak primer aminok egyszeres, illetve kétszeres foszforilezésével. Foszfinsav-kloridokat primer aminokkal reagáltatva a reagensek mólarányától és adagolási sorrendjétől függően mono- és biszfoszfolén-amidokat állítottak elő.

     Ebbe a munkába bekapcsolódva célul tűztük ki különféle származékok, így egyszeresen, illetve kétszeresen foszforilezett amidok, illetve imid-típusú vegyületek szintézisét. Munkám során kétlépéses eljárást dolgoztunk ki primer aminok foszforilezésére, melynek során először a mono-amidot állítottuk elő, amit aztán különféle savkloridokkal reagáltattunk. Ennek következtében lehetőség nyílt vegyes származékok előállítására.
[image: ]
     Különböző mono-amidokat foszfinsav-klorokkal foszforilezve tíz új, az irodalomban eddig nem ismert vegyes származékot állítottunk elő, melyeket 31P, 13C és 1H NMR ill. HR-MS módszerekkel jellemeztünk. A második acilezési lépést karbonsav-kloridokkal is megkíséreltük végrehajtani.
     Eddigi munkámból két nemzetközi folyóiratcikk készült [1, 2].
[1] Kiss, N. Z.; Rádai, Z.; Mucsi, Z.; Keglevich, G. Heteroatom Chem, 2014, nyomdában
[2] Kiss, N. Z.; Mucsi, Z.; Rádai, Z.; Böttger, É. V.; Keglevich, G. Phosphorus, Sulfur, Silicon, 2014, nyomdában

